সকল যুক্তি তর্কে পরাজিত হয়ে তাঁর কওমের লোকেরা তাঁকে পুড়িয়ে মারার সিদ্ধান্ত গ্রহণ করল এবং বাদশাহ নমরুদের কাছে হস্তান্তর করলো। নমরুদ প্রায় চারশত বছর ধরে শাসক হওয়ায় মনে করেছিলো ইবরাহিম তাঁকেই খোদা বলে মেনে নেবে। কিন্তু যখন ইবরাহিম (আ) বললেন, ‘আমার পালনকর্তা তিনি, যিনি মানুষকে বাঁচান ও মারেন।’ (সূরা আল বাকারা : ২৫৮) এর উত্তরে নমরুদ বললো: ‘আমিও বাঁচাতে পারি ও মারতে পারি।’ (সূরা আল-বাকারা : ২৫৮) সুতরাং রব হিসেবে মেনে নাও। ইবরাহিম (আ) পুনরায় বললেন: ‘আমার আল্লাহ সূর্যকে পূর্ব দিক থেকে উদিত করেন, আপনি তাকে পশ্চিম দিক হতে উদিত করুন।’ (সূরা আল বাকারা : ২৫৮)